Marcello Lippi

Marcello Lippi bivši je italijanski nogometaš i trener. U trenerskoj karijeri postigao mnoge uspjehe, poput osvajanja Svjetskog prvenstva 2006. u Njemačkoj. Italijansku reprezentaciju vodio je u dva mandata; prvi put od 2004. do 2006, a drugi put od 2008. do 2010. Smatra se jednim od največih i najuspješnijih trenera u historiji nogometa, a 2007. godine The Times ga je uvrstio među 50 najvećih trenera svih vremena.The top 50 managers of all time – The Times  (potrebna registracija)

Kao trener je osvojio još pet titula Serie A, četiri Superkup Italije, Ligu prvaka, Superkup Evrope i Interkontinentalni kup.

Međunarodni institut za nogometnu historiju i statistiku (IFFHS) proglasio ga je najboljim trenerom 1996. i 1998, a 2006. dobio je priznanje za najboljeg selektora. Prvi je stručnjak koji je osvojio sva najveća klupska i reprezentativna takmičenja u historiji.

Karijera
Igračka
Rođen je u Viareggiu, u sjevernoj Toskani, gdje je i započeo igračku karijeru. Najznačajniji utisak je ostavio u Sampdoriji gdje je odigrao blizu 300 utakmica. 1979. godine je sa Pistoieseom izborio ulazak u Serie A.

Trenerska
Godine 1982, s 34 godine, odlazi u igračku penziju i postaje trener. Prvi posao mu je bio u omladinskom pogonu Sampdorije. Nakon nekoliko angažmana u manjim nižerazrednim klubovima, dolazi u tadašnji član Serie A, Cesenu.

U sezoni 1993-94 sa Napolijem uspijeva izboriti Kup UEFA. Nakon tog uspjeha, Juventus ga dovodi i u prvoj sezoni uspijeva osvojiti Serie A. Nakon niza ogromnih uspjeha u klubu iz Torina, 1999. godine odlazi u Internazionale. U drugoj sezoni na kormilu tog kluba dobija otkaz zbog lođih rezultata. Opet preuzima Juventus 2001. godine i osvaja novi Scudetti. 2003. dolaze i do finala Ligi prvaka gdje poslije izvođenja penala bivaju poraženi od Milana.

Italijanska reprezentacija
Na mjesto selektora Italije dolazi nakon loših rezultata Giovanni Trapattonija u ljeto 2004. godine. Uspjeva izboriti učešće na narednom svjetskom prvenstvu. U Njemačkoj dolaze do finala gdje pobjeđuju Francusku poslije izvođenja penala (5-3). Ipak, velika titula ostaje u sjeni skandala oko namještanja utakmica u Serie A. Tada i Lippi dolazi na udar kritika javnosti, najviše zbog prošlosti sa Juventusom.

Lippi nakon Svjetskog prvenstva odlazi sa funkcije selektora gdje ga mjenja Roberto Donadoni. Ipak, nakon neuspjeha svog nasljednika, 28. juna 2008. godine se opet vraća u reprezentaciju.

Nakon sigurnog prolaska kroz kvalifikacije, 30. maja 2010. godine se objavljuje da odlazi uprkos rezultatu na predstojećem Svjetskom prvenstvu u Južnoafričkoj Republici. Tamo ne uspjeva izboriti drugu fazu takmičenja i neslavno završava svoj drugi mandat.

Trofeji
Juventus
Serie A: 1994–95, 1996–97, 1997–98, 2001–02, 2002–03
Italijanski kup: 1994–95
Italijanski superkup: 1995, 1997, 2002, 2003.
UEFA Liga prvaka: 1995–96
UEFA Superkup: 1996.
Interkontinentalni kup: 1996.

Guangzhou Evergrande
Kineska Super Liga: 2012, 2013, 2014.
Kineski FA kup: 2012.
Kineski FA Superkup: 2012.
AFC Liga prvaka: 2013.

Italija
Svjetsko prvenstvo u nogometu: 2006.

Reference

Vanjski linkovi

Marcello Lippi  na Goal.com

Kategorija:Rođeni 1948.
Kategorija:Živi ljudi
Kategorija:Biografije, Viareggio
Kategorija:Italijanski nogometaši
Kategorija:Italijanski nogometni treneri
Kategorija:Nogometaši Sampdorije
Kategorija:Nogometaši Savone
Kategorija:Nogometaši US Pistoiesea
Kategorija:Nogometaši AS Lucchese-Libertasa
Kategorija:Selektori nogometne reprezentacije Italije
Kategorija:Treneri osvajači UEFA Lige prvaka
Kategorija:Treneri AC Cesene
Kategorija:Treneri Atalante
Kategorija:Treneri Napolija
Kategorija:Treneri Juventusa
Kategorija:Treneri Inter Milana